29. janvāris

29. janvāris ir gada 29. diena pēc Gregora kalendāra. Līdz gada beigām ir atlikušas 336 dienas (337 garajā gadā).

Vārda dienas 
Aivars, Valērijs

Notikumi 
 1676. gads — Fjodors III Romanovs kļuva par Krievijas caru.
 1814. gads — Francija Briennas kaujā guva uzvaru pār Krieviju un Prūsiju.
 1861. gads — Kanzasa kļuva par 34. ASV štatu
 1886. gads — Kārlis Bencs patentēja pirmo veiksmīgo automašīnu, kas darbojās ar benzīnu.
 1916. gads — Pirmais pasaules karš: pirmoreiz Parīzi bombardēja vācu dirižabļi.
 1927. gads — Anglijā tika atvērta pirmā viesnīca ar vannas istabām.
 1960. gads — radīta pirmā mākslīgā niere.
 1998. gads — Vašingtonā ASV, ESA, Japāna, Kanāda un Krievija parakstīja vienošanos par Starptautiskās kosmosa stacijas būvi.
 2020. gads — Brexit: Eiropas Parlaments ratificēja Apvienotās Karalistes izstāšanās no Eiropas Savienības vienošanos.
 2021. gads — Eiropas Zāļu aģentūra apstiprināja AstraZeneca vakcīnas izmantošanu pret COVID-19.
 2022. gads — Serdžo Matarella tika pārvēlēts par Itālijas prezidentu.

Dzimuši 
 1499. gads — Katarīna fon Bora (Katharina von Bora), Mārtiņa Lutera sieva (mirusi 1552. gadā)
 1584. gads — Orānas Frīdrihs Henrihs (Frederik Hendrik van Oranje), nīderlandiešu politiķis (miris 1647. gadā)
 1688. gads — Emānuels Svēdenborgs (Emanuel Swedenborg), zviedru zinātnieks un filozofs (miris 1772. gadā)
 1700. gads — Dāniels Bernulli (Daniel Bernoulli), šveiciešu matemātiķis (miris 1782. gadā)
 1749. gads — Kristiāns VII (Christian 7.), Dānijas karalis (miris 1808. gadā)
 1773. gads — Frīdrihs Moss (Friedrich Mohs), vācu/austriešu mineralogs (miris 1838. gadā)
 1782. gads — Daniels Obērs (Daniel Auber), franču komponists (miris 1871. gadā)
 1810. gads — Ernsts Kummers (Ernst Kummer), vācu matemātiķis (miris 1893. gadā)
 1843. gads — Viljams Makinlijs (William McKinley), 25. ASV prezidents (miris 1901. gadā)
 1860. gads — Antons Čehovs (Антон Чехов), krievu rakstnieks (miris 1904. gadā)
 1866. gads — Romēns Rolāns (Romain Rolland), franču rakstnieks (miris 1944. gadā)
 1869. gads:
 Džons Breids (John Braid), franču kriketa spēlētājs (miris 1960. gadā)
 Vilhelms Karstenss (Wilhelm Carstens), vācu airētājs, olimpiskās bronzas medaļas ieguvējs (miris 1941. gadā)
 1878. gads — Džons Kregans (John Cregan), ASV vieglatlēts (miris 1945. gadā)
 1879. gads — Luijs Prevēls (Louis Prével), franču airētājs (miris 1964. gadā)
 1913. gads — Ričards Niksons (Richard Nixon), 37. ASV prezidents (miris 1994. gadā)
 1926. gads — Abduss Salams (عبد السلام), pakistāniešu fiziķis (miris 1996. gadā)
 1931. gads — Ferencs Mādls (Mádl Ferenc), Ungārijas prezidents (miris 2011. gadā)
 1939. gads — Žermēna Grīra (Germaine Greer), austrāliešu rakstniece
 1940. gads — Ketrīna Rosa (Katharine Ross), amerikāņu kinoaktrise
 1947. gads — Joahims Zīgerists (Joachim Siegerist), Vācijas/Latvijas politiķis (miris 2023. gadā)
 1950. gads — Džodijs Šekters (Jody Scheckter), dienvidāfrikāņu autobraucējs
 1960. gads — Ziedonis Čevers, Latvijas politiķis
 1965. gads — Dominiks Hašeks (Dominik Hašek) čehu hokejists
 1985. gads — Marks Gazols (Marc Gasol), katalāņu basketbolists

Miruši 
 1820. gads — Džordžs III (George William Frederick of Hanover), Lielbritānijas un Īrijas karalis, Hanoveres karalis (dzimis 1738. gadā)
 1860. gads — Ernsts Morics Arnts (Ernst Moritz Arndt), vācu dzejnieks (dzimis 1769. gadā)
 1934. gads — Fricis Hābers (Fritz Haber ), vācu ķīmiķis (dzimis 1868. gadā)
 1945. gads — Gustavs Flatovs (Gustav Flatow), vācu sporta vingrotājs, divu zelta medaļu ieguvējs olimpiskajās spēlēs (dzimis 1875. gadā)
 1963. gads — Roberts Frosts (Robert Frost), ASV dzejnieks (dzimis 1874. gadā)
 1967. gads — Džordžs Stjuarts Robertsons (George S. Robertson), britu vieglatlēts, tenisists, olimpiskās bronzas medaļas ieguvējs (dzimis 1872. gadā)

Svētku un piemiņas dienas 
 Ukrainas ugunsdzēsēju diena (Ukraina)
 Konstitūcijas diena (Gibraltārs)

Atsauces 

Janvāris